Document ID: 32007R0289

A BIZOTTSÁG 289/2007/EK RENDELETE
(2007. március 16.)
az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló 1301/2006/EK rendeletnek Bulgária és Románia európai uniós csatlakozása miatt történő kiigazításáról
AZ EURÓPAI KÖZÖSSÉGEK BIZOTTSÁGA,
tekintettel Bulgária és Románia csatlakozási szerződésére,
tekintettel Bulgária és Románia csatlakozási okmányára és különösen annak 56. cikkére,
mivel:
(1)
Az 1301/2006/EK rendelet (1) II. és III. melléklete a 2006. december 31-i összetételű Közösség valamennyi hivatalos nyelvén tartalmaz bejegyzéseket. Ezen rendelkezéseknek bolgárul és románul is tartalmazniuk kell az adott bejegyzést.
(2)
Az 1301/2006/EK rendeletet ezért ennek megfelelően módosítani kell,
ELFOGADTA EZT A RENDELETET:
1. cikk
Az 1301/2006/EK rendelet a következőképpen módosul:
1.
A II. melléklet helyébe e rendelet I. mellékletének szövege lép.
2.
A III. melléklet helyébe e rendelet II. mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Rendelkezéseit 2007. január 1-jétől kell alkalmazni. A rendelet mindazonáltal nem érinti a hatálybalépésének napja és 2007. január 1. közötti időszakban kiállított engedélykérelmek és engedélyek érvényességét.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. március 16-án.

Labels: 4
3
6
18
15